Laeva                                                                                                		18.08.2015 nr 

Loa andmine vallavara tasuta kasutusse andmiseks

Võttes aluseks Laeva vallavara valitsemise korra § 22 lg 1, § 26 lg 1 p 5 ja 7 ning § 26 lg 3 p 2, Laeva Vallavolikogu 

o t s u s t a b:

1.	Lubada Laeva Vallavalitsusel anda MTÜ-le Laeva Vabatahtlik Tuletõrje Selts tasuta kasutusse Laeva vallale kuuluva garaaž-töökoja 2 ruumi (üldpinnaga 93,83 m2) asukohaga Töökoja tee 6, Laeva küla, Laeva vald.

2.	Otsus jõustub teatavakstegemisest.

Elviire Villa
Vallavolikogu esimees

SELETUSKIRI
Laeva Vallavolikogu otsuse eelnõule „Loa andmine vallavara tasuta kasutusse andmiseks“

1.	Asjaolud

Laeva vallale kuulub garaaž-töökoda (ehitisalune pind 127 m2) asukohaga Töökoja tee 6, Laeva küla, Laeva vald.

Laeva Vallavalitsus ja Päästeamet sõlmisid 21.04.2014 tsiviilõigusliku lepingu, mille eesmärgiks oli kokku leppida koostöö ja rahastamise põhimõtted kohaliku omavalitsuse tegevuse korraldamiseks ennetus- ja päästetööl. Lepingu alusel korraldati alusel korraldati päästetööl ja ennetustööl osalevate vabatahtlike päästjate tegevust. Leping lõpetati alates 31.12.2014.

Laeva Vallavalitsus teeb vallavolikogule ettepaneku lubada anda eelnimetatud garaaž-töökoda tasuta kasutusse MTÜ-le Laeva Vabatahtlik Tuletõrje Selts (edaspidi Selts).

Seltsi põhikirjalisteks eesmärkideks  on muuhulgas pääste- ja otsingutööde teostamine, ohutuse propageerimine ning ohutu käitumise kujundamine, koolituste läbiviimine, vana päästetehnika alalhoid, kogumine, restaureerimine, kasutamine, avalikkuse teavitamine turvalisusega seotud teemadel; kultuuri-, spordi- ,vabaaja-ja muude ürituste korraldamine ja nendel osalemine. 

Eelnimetatud eesmärgid ja tegevused on vallaelanikele vajalikud.

Eelnõule on lisatud lepingu projekt.

2.	Õiguslikud alused

Laeva vallavara valitsemise kord § 22  lg 1 p 1: Vallavara kasutusse andmise otsustab volikogu, kui vallavara bilansiline jääkväärtus ületab 50 000 krooni (3 200 EUR).

Laeva vallavara valitsemise kord § 26  lg 1: Vallavara võib anda otsustuskorras kasutusse rendilepingu, üürilepingu või vara tasuta kasutamise lepingu alusel tasuta või tavalisest väiksema tasu tasu eest: 
5) mittetulundusühingutele, seltsingutele; 
7) vallale vajalike tööde tegijale või teenuse osutajale.

Laeva vallavara valitsemise kord § 26  lg 3 p 2: Otsustuskorras antakse kasutusse vallavara, mille suhtes või mille abil on kasutaja kohustatud tegema teatud töid või osutama teatud teenust, kusjuures selliste tööde tegemiseks või teenuse osutamiseks on vaja eriteadmisi ja kogemusi.

3.	Menetluskäik

Laeva Vallavalitsus asutas eelnõud 04.08.2015 istungil ja otsustas selle suunata Laeva Vallavolikogu menetlusse.